cyanic-selkie/wikianc huggingface dataset:
Γιουσέιν Μπολτ
Παγκόσμιο Πρωτάθλημα 2015
Στις αρχές του 2014 ο Μπολτ τραυματίστηκε και χρειάστηκε να χειρουργηθεί στο πόδι του με αποτέλεσμα να χάσει το Πρώτο Παγκόσμιο Πρωτάθλημα Σκυταλοδρομιών της IAAF, που διοργανώθηκε στο Νασσάου, στις Μπαχάμες το Μάιο. Επέστρεψε στις πίστες του στίβου τον Αύγουστο για τους Αγώνες της Κοινοπολιτείας στη Γλασκώβη της Σκωτίας. Ο τελευταίος της ομάδας της Τζαμάικα στη σκυταλοδρομία 4 × 100 μέτρα, κέρδισε το χρυσό μετάλλιο, μπροστά από την Αγγλία και το Τρινιντάντ και Τομπάγκο, σημειώνοντας νέο ρεκόρ Αγώνων στα 37,58 δευτερόλεπτα. Στις 23 Αυγούστου, έτρεξε σε 9,98 δευτερόλεπτα τα 100 μέτρα στο Εθνικό Στάδιο της Βαρσοβίας που ήταν καλυμμένο στην οροφή του, οδηγώντας στη συνέχεια ορισμένα μέσα ενημέρωσης να αποκαλέσουν το γεγονός ως «η νέα καλύτερη παγκόσμια επίδοση όλων των εποχών στα 100 μέτρα κλειστού χώρου». Αλλά αυτή η οροφή δεν απέτρεψε την παρουσία ενός ελαφρά δυσμενούς ανέμου (−0,6 μ/δ), που οδήγησε την IAAF να θεωρήσει αυτόν τον αγώνα ως αγώνα εξωτερικού χώρου. Αυτός ήταν ο τελευταίος αγώνας της χρονιάς για τον Μπολτ. Στις αρχές του 2015 ανακοίνωσε την πρόθεσή του να αποχωρήσει από τους στίβους μετά το Παγκόσμιο Πρωτάθλημα Στίβου του 2017.
Στις 3 Μαΐου του 2015 έλαβε μέρος στη δεύτερη Παγκόσμια σκυταλοδρομία στο Νασσάου, στις Μπαχάμες. Ο τελευταίος (ως συνήθως) στη σκυταλοδρομία 4 × 100 μέτρα με την ομάδα της Τζαμάικα που τερμάτισε δεύτερη στη διοργάνωση, πίσω από αυτή των Ηνωμένων Πολιτειών, με χρόνο 37,68 δευτερόλεπτα. Μικρής σημασίας τραυματισμός τον κράτησε μακριά από αρκετές μετέπειτα εμφανίσεις. Οι επιδόσεις του μετά την επάνοδό του ήταν χαμηλές στη αρχή, σταδιακά όμως βελτιώθηκαν. Πριν το Παγκόσμιο Πρωτάθλημα του Πεκίνου, συμμετείχε σε δύο μόνο αγώνες των 100 μέτρων, με καλύτερη επίδοση τα 9,87 δευτερόλεπτα στο Λονδίνο. Στον ημιτελικό του Παγκοσμίου Πρωταθλήματος πέτυχε χρόνο 9,96 δευτερόλεπτα, έναντι 9,77 του κυριότερου αντίπαλου του Τζάστιν Γκάτλιν. Τελικά, στις 23 Αυγούστου κατέκτησε τον τρίτο παγκόσμιο τίτλο του στα 100 μέτρα με χρόνο 9,79, ισοφαρίζοντας το ρεκόρ των Καρλ Λιούις και Μορίς Γκριν. Ο Γκάτλιν τερμάτισε δεύτερος με 9,80 δευτερόλεπτα, με το Τζαμαϊκανό να χαρακτηρίζει τη νίκη αυτή ως την πιο δύσκολη στην καριέρα του. Παράλληλα, στις 27 Αυγούστου πέτυχε ένα άνευ προηγουμένου ρεκόρ κερδίζοντας εύκολα και τα 200 μέτρα με χρόνο 19,55 δευτερόλεπτα για τέταρτο συνεχές παγκόσμιο πρωτάθλημα. Τέλος, κέρδισε και έναν τέταρτο συνεχή παγκόσμιο τίτλο στη σκυταλοδρομία 4 × 100 μέτρα με την ομάδα της Τζαμάικα. Στο τέλος της χρονιάς επελέγη από τη γαλλική L'Équipe ως αθλητής της χρονιάς όλων των αθλημάτων για τέταρτη φορά στην καριέρα του (είχαν προηγηθεί οι χρονιές 2008, 2009 και 2012), ο μόνος που έχει καταφέρει κάτι τέτοιο (τρεις τίτλους είχαν μέχρι τότε οι Ρότζερ Φέντερερ και Καρλ Λιούις). Τέλος, για πέμπτη φορά στη καριέρα του (είχαν προηγηθεί το 2008, 2009, 2011, 2012, 2014) ψηφίστηκε Αθλητής της Χρονιάς όλων των αθλημάτων από την ιταλική La Gazzetta dello Sport ξεπερνώντας τις τέσσερις διακρίσεις που είχε ο Λιούις.
Ολυμπιακοί Αγώνες 2016
Το ντόπινγκ στον αθλητισμό ήταν πρωταρχικό θέμα πριν από τους Ολυμπιακούς Αγώνες του 2016 στο Ρίο, δεδομένης της απαγόρευσης της ρωσικής ομάδας στίβου για κρατικό ντόπινγκ. Ο Μπολτ σχολίασε ότι δεν είχε κανένα πρόβλημα με τους ελέγχους ντόπινγκ. Ενόψει των επερχόμενων Ολυμπιακών Αγώνων κέρδισε τα 200 μέτρα στους Επετειακούς Αγώνες του Λονδίνου με χρόνο 19,89 δευτερόλεπτα. Ήταν το πρώτο 200άρι της χρονιάς του Τζαμαϊκανού. Αναγκάστηκε να αποσυρθεί από τις δοκιμές της Τζαμάικα νωρίτερα τον Ιούλιο με τραυματισμό στο μηρό, αλλά οι όποιες αμφιβολίες για την φυσική του κατάσταση και τη φόρμα του αμβλύνθηκαν με αυτή τη νίκη. Ο ίδιος είχε διευκρινήσει ότι θα ήταν οι τελευταίοι Ολυμπιακοί Αγώνες της καριέρας του.
Ο 30χρονος Τζαμαϊκανός ήταν αποφασισμένος να βάλει τον εαυτό του στο πάνθεον των μεγαλύτερων του παγκοσμίου αθλητισμού πριν αποσυρθεί, και ήταν στόχος του η κατάκτηση τριών χρυσών μεταλλίων στους επερχόμενους Αγώνες της Βραζιλίας. Σε σύγκριση με τους δύο ίσως μεγαλύτερους αθλητικούς μύθους του 20ού αιώνα, όπως ο Πελέ, ο Μπολτ έχει αντιμετωπίσει τις πρώτες προσδοκίες σε νεαρή ηλικία και έχει εκπληρώσει τις προσδοκίες, και όπως ο Μοχάμεντ Άλι έχει συνδυάσει τα επιτεύγματά του με μία προσωπικότητα που λίγοι από τους συνομηλίκους του μπορούν να πλησιάσουν. Στην Ολυμπιάδα του Ρίο το 2016 στις 14 Αυγούστου, έφτασε μέχρι τον τελικό με τον καλύτερο χρόνο (9,86 δευτερόλεπτα) και κέρδισε τα 100 μέτρα με 9,81 δευτερόλεπτα. Κατέκτησε έτσι το χρυσό μετάλλιο και έγινε ο πρώτος αθλητής που πέτυχε να κερδίσει στο αγώνισμα αυτό τρεις φορές σε Ολυμπιακούς Αγώνες. Δεύτερος ο σημαντικότερος αντίπαλός του μετά το 2012 Τζάστιν Γκάτλιν με 9,89 δευτερόλεπτα. Όπως και σε προηγούμενους αγώνες, ζήτησε ησυχία από το κοινό φέρνοντας το δείκτη μπροστά από το στόμα του, γονάτισε, έκανε το σταυρό του, έδειξε προς τον ουρανό και ξεκίνησε. Δεν ήταν από την αρχή στην πρώτη θέση, αλλά μετά τα 60 μέτρα αναπτύσσοντας την απαράμιλλη ταχύτητά του ήταν ξεκάθαρα ο χρυσός Ολυμπιονίκης. Η υποστήριξη του κόσμου προς το Τζαμαϊκανό ήταν πρωτοφανής απέναντι στον Αμερικανό αντίπαλό του που είχε δύο φορές τιμωρηθεί για χρήση αναβολικών ουσιών. Την επιτυχία και το ρεκόρ των τριών ολυμπιακών νικών επανέλαβε και με τη νίκη του στον τελικό των 200 μέτρων στις 18 Αυγούστου με χρόνο 19,72, ο μόνος που κατέβηκε τα 20 δευτερόλεπτα στον αγώνα. Ο χρόνος του ήταν ο πιο αργός σε σύγκριση με προηγούμενες νίκες του σε μεγάλες διοργανώσεις με τον ίδιο να παραδέχεται ότι η ηλικία του πλέον δεν του επιτρέπει ανάλογες επιδόσεις με το παρελθόν παρά την ισχυρή επιθυμία του.
thumb|Ο τερματισμός του αγώνα των 200 μέτρων στο Ρίο Τέλος, ανέβηκε στο πρώτο σκαλί του βάθρου με την εθνική του ομάδα και στη σκυταλοδρομία 4 × 100 μέτρα για τρίτη συνεχή Ολυμπιάδα, πετυχαίνοντας το «τριπλό τριπλό» ρεκόρ. Με την κατάκτηση και των τριών αυτών μεταλλίων έφτασε στην κορυφή του κλασικού αθλητισμού ως ο τρίτος αθλητής στην ιστορία που έφτασε τα εννέα χρυσά μαζί με τον Πάαβο Νούρμι και τον Καρλ Λιούις, ενώ έγινε ο τρίτος Ολυμπιονίκης που κέρδισε δύο ατομικά αγωνίσματα σε τρεις Ολυμπιάδες, μαζί με τον κολυμβητή Μάικλ Φελπς και τον άλτη Ρέι Γιούρι. Για 6η φορά ψηφίστηκε από την IAAF ως κορυφαίος αθλητής του στίβου για τη χρονιά του 2016. Για 5η φορά ψηφίστηκε κορυφαίος αθλητής του κόσμου από τη γαλλική L'Équipe, ο μόνος αθλητής που έχει καταφέρει κάτι τέτοιο.
Το τέλος το 2017
Στις αρχές του 2017 αφαιρέθηκε από το Μπολτ το χρυσό μετάλλιο στη σκυταλοδρομία 4 × 100 μέτρων από τους αγώνες του Πεκίνου το 2008 και έτσι στον Μπολτ έμειναν 8 χρυσά ολυμπιακά μετάλλια. Στις 10 Ιουλίου έτρεξε για τελευταία φορά στην πατρίδα του μπροστά σε 30.000 θεατές σε μία διοργάνωση προς τιμή του με τίτλο "Salute to A Legend" («Αφιέρωμα σε Ένα Θρύλο») παρουσία του πρωθυπουργού της χώρας και του προέδρου της IAAF Σεμπάστιαν Κόου. Ήταν νικητής με χρόνο 10,03 δευτερόλεπτα.
Ολοκλήρωσε την καριέρα του με συνολικά 53 αγώνες με χρόνο κάτω των 10 δευτερολέπτων στα 100 μέτρα (μόνο ο Ασάφα Πάουελ έχει τρέξει περισσότερες), με την πρώτη να έρχεται στις 3 Μαΐου 2008 και την τελευταία του στις 5 Αυγούστου 2017 στο Παγκόσμιο Πρωτάθλημα. Το μεγαλύτερο αήττητο σερί του στα 200 μέτρα ήταν σε 17 τελικούς, που διήρκησε από τις 12 Ιουνίου 2008 έως τις 3 Σεπτεμβρίου 2011. Είχε επίσης σειρά νικών που κάλυψε 14 τελικούς 100 μέτρων από τις 16 Αυγούστου 2008 έως τις 16 Ιουλίου 2010. Έχει 12 φορές τρέξει κάτω από 9,80 δευτερόλεπτα, τρία από τα πέντε ταχύτερα και τα δύο ταχύτερα από όλους, το παγκόσμιο ρεκόρ του 9,58 δευτερόλεπτα στο Παγκόσμιο Πρωτάθλημα του 2009 στο Βερολίνο και το Ολυμπιακό του ρεκόρ 9,63 δευτερόλεπτα από τον τελικό του 2012 στο Λονδίνο. Στα 200 μέτρα έχει κατέβει τα 20 δευτερόλεπτα 34 φορές, περισσότερες από οποιοδήποτε άλλο και 9 από τις 16 επιδόσεις κάτω από τα 19,60 δευτερόλεπτα. Οι πίνακες σύγκρισης της IAAF, που έχουν σχεδιαστεί για να βοηθούν στην κατάταξη των επιδόσεων στα διαφορετικά αγωνίσματα στίβου δίνουν 1.356 πόντους στο παγκόσμιο ρεκόρ των 100 μέτρων, ενώ το παγκόσμιο ρεκόρ 200 μέτρων παίρνει 1.351 πόντους, τρίτο και τέταρτο στην ιστορία του στίβου.
Η διαφορά από τους άλλους
Κλείνοντας την καριέρα του ο Μπολτ, ήταν ένας από τους δύο μόνο δρομείς ταχύτητας που είχαν κατέβει τα 9,84 δευτερόλεπτα (σε σύνολο 12), που δεν είχαν σπιλώσει το όνομά τους με υποθέσεις ντόπινγκ και αποτυχημένους ελέγχους. Ο ένας (ο πρώτος της δωδεκάδας) είναι ο Τζαμαϊκανός, που παραμένει ο ταχύτερος όλων των εποχών. Ο δεύτερος άσπιλος του σχετικού πίνακα με τους ταχύτερους είναι ο 12ος κατά σειρά σπρίντερ, επίσης από την Καραϊβική. Πρόκειται για τον Ρίτσαρντ Τόμπσον από το Τρίνιντατ και Τομπάγκο, που τερμάτισε δεύτερος στα 100 μέτρα - πίσω από τον Μπολτ - στους Ολυμπιακούς Αγώνες του 2008 στο Πεκίνο. Το ατομικό ρεκόρ του (9,82) είναι και εθνικό ρεκόρ. Μόνο 15 επιδόσεις στα 100 μέτρα, από τις κορυφαίες 50 όλων των εποχών, έχουν επιτευχθεί από αθλητή που δεν έχει εμπλακεί σε σκάνδαλο ντόπινγκ. Και οι 15 ανήκουν στον Μπολτ, ενώ από τις πέντε καλύτερες επιδόσεις είναι κάτοχος των τριών με τις άλλες δύο (9,69 δευτερόλεπτα) να έχουν επιτευχθεί από αθλητές που έχουν εμπλακεί σε υποθέσεις χρήσης απαγορευμένων ουσιών (Τάισον Γκέι, Γιόχαν Μπλέικ). Αυτή είναι η μεγάλη διαφορά του με τους υπόλοιπους.
Με την αποχώρησή του από την ενεργό δράση συμπληρώθηκε μία βραχεία περίοδος καταρρίψεων των ρεκόρ αγώνων ταχύτητας με πρωταγωνιστή αποκλειστικά τον ίδιο. Αντίστοιχη φαινόμενο παρατηρήθηκε μία εικοσαετία πριν από αυτόν με περισσότερους αθλητές να επιτυγχάνουν βελτιώσεις των παγκοσμίων επιδόσεων στις μικρότερες των δρομικών αγωνισμάτων. Για πολλούς λόγους οι αθλητές των άμεσων μετέπειτα χρόνων θα μπορούσαν να γίνονται πιο γρήγοροι. Οι στρατηγικές και οι τεχνικές εξελίσσονται πάντα, όπως και η κατανόηση της αθλητικής επιστήμης και της διατροφής. Οι περισσότερες εξηγήσεις, ωστόσο, φαίνονται από τα παπούτσια. Το 2017 η μεγάλη εταιρεία αθλητικών ειδών κυκλοφόρησε μοντέλο με πλάκα από ανθρακονήματα στην ενδιάμεση σόλα που λειτουργεί ως καταπέλτης, επιτρέφοντας πιο αποτελεσματικά ενέργεια στον χρήστη. Μία ανάλυση της εφημερίδας The New York Times διαπίστωσε ότι οι δρομείς που φορούσαν αυτά και παρόμοια παπούτσια έτρεχαν 4 έως 5 % γρηγορότερα από τους δρομείς που φορούσαν ένα μέσο παπούτσι. Παρ' αυτά, μία δεκαετία μετά και την επίτευξη του ολυμπιακού ρεκόρ στο Λονδίνο το 2012 (επίδοση που είναι η δεύτερη καλύτερη της καριέρας του), κανένας αθλητής στα 100 μέτρα δεν έχει πετύχει χρόνο ούτε πλησίον του πρώτου ρεκόρ κόσμου του Μπολτ το 2008.
Ο οκτώ φορές χρυσός Ολυμπιονίκης και πολλάκις Παγκόσμιος πρωταθλητής έχει μεγάλη απήχηση σε όλον τον κόσμο. Εξωστρεφής και φιλικός με τον κόσμο, εντυπωσίασε τους πάντες και μόνο που βγαίνει φωτογραφίες με πλήθος φιλάθλων, ενώ οι δηλώσεις του αποθεώνονται. Είναι λογικό και αναμενόμενο να παρουσιάζεται ως ο πλέον επιδραστικός αθλητής στον κόσμο σε όλα τα επίπεδα. Τα εντυπωσιακά στατιστικά στοιχεία της σταδιοδρομίας του, και η φυσική του παρουσία που τονίζεται από τον ισχυρό του χαρακτήρα, τον έχουν αναγάγει σε άλλο επίπεδο. Με 24 μετάλλια μεγάλων διοργανώσεων, 5 παγκόσμια ρεκόρ σε ατομικά αγωνίσματα και χαρισματική παρουσία, θεωρείται κορυφαία αθλητική προσωπικότητα. Παρά το γεγονός ότι οι Ολυμπιακοί του τίτλοι δεν βρίσκονται αριθμητικά σε κορυφαία θέση στους πίνακες με τους μεγαλύτερους Ολυμπιονίκες, η συνολική του εικόνα σε σύγκριση με άλλους θρύλους του παγκόσμιου αθλητισμού, του έδωσαν την πρωταγωνιστική θέση σε τρεις συνεχόμενες Ολυμπιάδες. Συγκέντρωνε τα βλέμματα 80.000 θεατών όποτε έμπαινε σε ένα στάδιο και στη συνέχεια έδινε τη μία θεαματική παράσταση μετά την άλλη, προκαλώντας ενθουσιασμό και κατακτώντας τις καρδιές, είτε εντός είτε εκτός αγωνιστικού χώρου ξεσηκώνοντας τον κόσμο. Για πολλούς οι Ολυμπιακοί Αγώνες απέκτησαν άλλο νόημα. Η δημοτικότητα που απέλαυσε ήταν τέτοια που ο Πρόεδρος των Ηνωμένων Πολιτειών Μπαράκ Ομπάμα συναντήθηκε μαζί του στις 8 Απριλίου 2015, κατά την πρώτη επίσκεψη Αμερικανού Προέδρου στο νησί της Καραϊβικής μετά από περισσότερες από τρεις δεκαετίες.
Η συνολική του παρουσία έγινε αντικείμενο και επιστημονικών μελετών. Από εμβιομηχανική άποψη, οι ταχύτεροι δρομείς αυτών των αποστάσεων είναι σχετικά κοντοί και οι μύες τους είναι γεμάτοι με ίνες ταχείας συστολής για γρήγορη επιτάχυνση. Ο Τζαμαϊκανός είναι ένας σωματώδης αθλητής, όχι ένας ψηλός και αδύνατος. Δεδομένου του μεγέθους του - το κεφάλι και οι ώμοι του ήταν συνήθως πάνω από τους ανταγωνιστές του - ο Μπολτ θα πρέπει να είναι τελευταίος από τους βατήρες εκκίνησης και τελευταίος στη γραμμή τερματισμού. Κι όμως είναι ο πιο γρήγορος άνθρωπος στον κόσμο. Ο ίδιος έχει διευκρινήσει ότι το ύψος του τον βοήθησε, τονίζοντας όμως το ρόλο της σκληρής δουλειάς που χρειάστηκε στην καριέρα του. Ομάδα Φυσικών από το Εθνικό Πανεπιστήμιο του Μεξικού κατάφεραν να δημιουργήσουν μαθηματικό μοντέλο που έδωσε απαντήσεις. Μιλώντας στη Huffington Post, ο δρ. Χόρχε Χερνάντες, καθηγητής βιοφυσικής στο πανεπιστήμιο «Σύμφωνα με τη μελέτη μας, φαίνεται πως ο Μπολτ είναι σε θέση να αναπτύξει περισσότερη δύναμη από ότι οι άλλοι δρομείς. Ένας τρόπος να το κάνει αυτό είναι ότι βρίσκει έναν τρόπο να μειώσει την έκταση (διατομή, όπως την αποκαλούμε) του σώματος του που εκτίθεται στον αέρα, μειώνοντας έτσι την αντίσταση. Ίσως υιοθετώντας μία συγκεκριμένη θέση πορείας που μειώνει αυτή την έκταση αλλά όχι την απόδοση του και την ικανότητα να αναπτύξει όλη του τη δύναμη». Οι ερευνητές κατέληξαν στο εξής συμπέρασμα: Από τη συνολική ενέργεια που αναπτύσσει ο Μπολτ, μόνο το 7,79 % χρησιμοποιείται για να επιτύχει κίνηση, ενώ το 92,21 % χρησιμοποιείται για την καταπολέμηση της αεροδυναμικής οπισθέλκουσας. Η εν λόγω έρευνα δημοσιεύθηκε στο περιοδικό European Journal of Physics στις 25 Ιουλίου 2013.
thumb|Με το βραβείο της IAAF του καλύτερου αθλητή το 2009
Ερευνητές από τη Μεγάλη Βρετανία έβαλαν στο μικροσκόπιο το σώμα του, και έβγαλαν ένα συμπέρασμα που φαίνεται να είναι ασφαλές: τα συμμετρικά γόνατά του θα μπορούσαν να είναι μια επαρκής απάντηση. Όπως δήλωσε ο καθηγητής Τζον Μάνινγκ, του Πανεπιστημίου Northumbria στο Νιούκασλ, «σε σύγκριση με τους Ευρωπαίους, οι Τζαμαϊκανοί έχουν πιο συμμετρικά πόδια, ιδιαιτέρως στα γόνατα. Αυτό τους κάνει να υπερέχουν στους αγώνες ταχύτητας». Η συγκεκριμένη μελέτη, για τη συμμετρία των οστών, ξεκίνησε το 1996, συνεχίζεται και περιλαμβάνει περίπου 300 παιδιά δημοτικών σχολείων από τις αγροτικές Τζαμάικα, με μέσο όρο ηλικίας τα οκτώ χρόνια. Οι ερευνητές έχουν μεταβεί στην Τζαμάικα μετρώντας επανειλημμένα τα παιδιά. Όπως εξηγεί ο κ. Μάνινγκ: «Οι περισσότεροι άνθρωποι έχουν μικρές αποκλίσεις από τη συμμετρία σε κάθε χαρακτηριστικό». Η συμμετρία του σώματος θεωρείται ότι είναι ένα σημάδι της συνολικής γενετικής κατάστασης και της καλής σωματικής ανάπτυξης. Συνεχίσει ο καθηγητής Μάνινγκ: «όσον αφορά το τρέξιμο, βρήκαμε παιδιά με συμμετρικά πόδια από το 1996. Τα αποτελέσματα των ερευνών μας έδειξαν πως τα παιδιά από την Τζαμάικα τρέχουν πιο γρήγορα από τα αντίστοιχα της Μ. Βρετανίας. Νομίζω ότι αυτό μπορεί εν μέρει να εξηγήσει την επιτυχία των Τζαμαϊκανών στο στίβο». Ιδιαίτερα για τον Γιουσέιν Μπολτ οι ερευνητές σημειώνουν: δεν έχει τη σωματική διάπλαση ενός τυπικού σπρίντερ. Είναι πολύ πιο ψηλός και λεπτός από πολλούς προηγούμενους κατόχους παγκοσμίων ρεκόρ. Πάντως, το ύψος και το μήκος του ποδιού του σημαίνει ότι έχει ένα πολύ μεγάλο άλμα, το οποίο είναι πλεονέκτημα στα μεσαία στάδια του αγώνα, όταν έχει φτάσει η μέγιστη ταχύτητά του - αλλά πρέπει να έχει και τη δύναμη για να διατηρήσει την ταχύτητά του, μέχρι τη γραμμή του τερματισμού. Οι Τζαμαϊκανοί αθλητές με καταγωγή από τη Δυτική Αφρική έχουν σημαντικά ταχύτερη συστολής των μυϊκών ινών του από τους δρομείς άλλων χωρών. Στο τεχνικό κομμάτι, το ύψος του του επέτρεπε να τελειώνει τα 100 μέτρα σε 40 ή 41 διασκελισμους έναντι 42,5 έως 46 των άλλων δρομέων ταχύτητας.
Μετά το στίβο
Το 2018 προσπάθησε να αγωνιστεί ως ποδοσφαιριστής και προπονήθηκε με την Μπορούσια Ντόρτμουντ, στη συνέχεια με τη νορβηγική ομάδα Στρέμσγκοντσετ ΙΦ και με την Μαμελόντι Σάνταουνς της Νότιας Αφρικής. Τελικά, έκανε ένα οριστικό τεστ στην Αυστραλία με την Central Coast Mariners Football Club, αγωνίστηκε ως επιθετικός σημειώνοντας δύο γκολ σε αγώνες προετοιμασίας αλλά αφέθηκε ελεύθερος από το συμβόλαιό του πριν την έναρξη του πρωταθλήματος το Νοέμβριο του 2018, καθώς η ομάδα δεν κατάφερε να βρει χορηγούς προκειμένου να υπογράψει συμβόλαιο.
Λοιπά βιογραφικά στοιχεία
Η αυτοβιογραφία του Μπολτ, με τίτλο My Story: 9.58: Being the World's Fastest Man, κυκλοφόρησε το 2010. επανεκδόθηκε ως The Fastest Man Alive: The True Story of Usain Bolt το 2012. Από το 2002 ξεκίνησε τη συνεργασία με μεγάλη αθλητική εταιρεία, ενώ μετά το 2008 με την εκτόξευσή του στον κόσμο των σπορ συνεργάστηκε με πολλές εταιρείες αποτελώντας τον εκλεκτό τους και αποκτώντας ιδιαίτερα υψηλά εισοδήματα, τα υψηλότερα στην ιστορία των αθλητών του στίβου. Η συμμετοχή του σε αγώνες σε όλο τον κόσμο ήταν εξαιρετικά προσοδοφόρα με δεδομένη την οικονομική επιτυχία των διοργανωσεων που συμμετείχε. Μείζονος σημασία για αυτό ήταν το ότι τρέχοντας με ευχαρίστηση, πάθος και ψυχή, απέκτησε σπάνια δημοτικότητα που του πρόσφερε παγκόσμια αναγνώριση, ανοίγοντας δρόμους αναζωογόνησης στο σύγχρονο αθλητισμό λειτουργώντας ενωτικά.
Έχει δημιουργήσει ίδρυμα στην Τζαμάικα με το όνομά του που στόχο έχει να βοηθήσει τα νέα παιδιά, βελτιώνοντας τις αθλητικές υποδομές και χρηματοδοτώντας ταλαντούχους αθλητές, προκειμένου να διακριθούν σε ότι έχουν επιλέξει. Χάρη στις ενέργειες του Μπολτ, το μεγαλύτερο νοσοκομείο Παίδων εξοπλίστηκε με ειδικά μηχανήματα για σοβαρές επεμβάσεις το 2017. Κάθε χρόνο θα μοιράζει αθλητικό εξοπλισμό σε σχολεία, ενώ στο γυμνάσιο που τον ανέδειξε είχε δωρίσει 1,3 εκατ. δολάρια, θέλοντας να πει το δικό του ευχαριστώ σε καθηγητές και προπονητές. Στην προσωπική του ζωή είναι πατέρας τριών παιδιών από τη μόνιμη (από το 2014 ) σύντροφό του, ενός κοριτσιού και δύο διδύμων αγοριών.
Καλύτερες ατομικές επιδόσεις
Πηγή : World Athletics
Παγκόσμια ρεκόρ
Πηγή : World Athletics
thumb|center|800px|Ο Γιουσέιν Μπολτ προ του τερματισμού στα 100 μέτρα της Ολυμπιάδας του Πεκίνου το 2008.
Διεθνείς
Πηγή : World Athletics
Εθνικές
Πρωταθλητής Τζαμάικα :
Εξωτερικοί σύνδεσμοι
Κατηγορία:Τζαμαϊκανοί αθλητές του στίβου Κατηγορία:Τζαμαϊκανοί Ολυμπιονίκες Κατηγορία:Δρομείς ταχύτητας Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Παγκόσμιοι πρωταθλητές στίβου Κατηγορία:Τζαμαϊκανοί αυτοβιογράφοι Κατηγορία:Χρυσοί Ολυμπιονίκες του στίβου Κατηγορία:Αθλητές του στίβου στους Θερινούς Ολυμπιακούς Αγώνες 2004 Κατηγορία:Αθλητές του στίβου στους Θερινούς Ολυμπιακούς Αγώνες 2008 Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Αθλητές του στίβου στους Θερινούς Ολυμπιακούς Αγώνες 2016
Aero L-39 Albatros
Το Aero L-39 Albatros είναι υψηλών επιδόσεων διθέσιο μονοκινητήριο αεριωθούμενο εκπαιδευτικό αεροσκάφος που αναπτύχθηκε και κατασκευάστηκε στην Τσεχοσλοβακία από την Aero Vodochody. Πρόκειται για το πλέον διαδεδομένο αεριωθούμενο εκπαιδευτικό στον κόσμο, ενώ έχει αξιοποιηθεί επίσης και ως ελαφρύ αεροσκάφος εγγύς υποστήριξης. Σε αντίθεση με τα περισσότερα αεροσκάφη που προέρχονταν από τις χώρες του Συμφώνου της Βαρσοβίας, δεν έλαβε ποτέ ονομασία αναφοράς ΝΑΤΟ από το ΝΑΤΟ.
Το L-39 σχεδιάστηκε τη δεκαετία του 1960 προκειμένου να αντικαταστήσει το πρώιμο αεριωθούμενο εκπαιδευτικό Aero L-29 Delfín. Πραγματοποίησε την παρθενική του πτήση στις 4 Νοεμβρίου 1968 και έγινε το πρώτο εκπαιδευτικό αεροσκάφος στον κόσμο που προωθούνταν από κινητήρα turbofan. Εντάχθηκε σε παραγωγή το 1971 και ένα χρόνο αργότερα αναγνωρίστηκε από την πλειονότητα των χωρών του Συμφώνου της Βαρσοβίας ως το προτιμώμενο εκπαιδευτικό αεροσκάφος για τις αεροπορίες τους. Συνέπεια της απόφασης αυτής ήταν η παραγωγή χιλιάδων L-39 για τις χώρες της Ανατολικής Ευρώπης, ενώ αξιόλογη ήταν επίσης η εξαγωγική επιτυχία που γνώρισε σε τρίτες χώρες, ιδίως ως ελαφρύ αεροσκάφος εγγύς υποστήριξης. Από τη δεκαετία του 1990 και μετά αρκετά L-39 πέρασαν επίσης στην κατοχή πολιτικών χρηστών. Μέχρι το τέλος του 20ού αιώνα, πάνω από 2800 αεροσκάφη του τύπου αυτού είχαν ενταχθεί σε υπηρεσία με περισσότερες από 30 αεροπορικές δυνάμεις σε όλη την υφήλιο. Το Albatros αποτέλεσε επίσης την βάση για νέα, πιο προηγμένα αεροσκάφη. Τη δεκαετία του 1980 η Aero Vodochody το χρησιμοποίησε για να δημιουργήσει το αναβαθμισμένο L-59 Super Albatros. Επίσης αναπτύχθηκε το L-139, μια παραλλαγή του L-39 με τον δυτικής προέλευσης κινητήρα Garrett TFE731, ενώ από το 1997 έχει ενταχθεί σε παραγωγή το ελαφρύ αεροσκάφος πολλαπλών ρόλων/εκπαιδευτικό L-159 ALCA.
Η παραγωγή του αρχικού L-39 διακόπηκε στα μέσα της δεκαετίας του 1990, με τις παραγγελίες να μειώνονται αισθητά μετά το τέλος του Ψυχρού Πολέμου. Τον Ιούλιο του 2014 η κατασκευάστρια εταιρεία ανακοίνωσε στην αεροπορική έκθεση στο Φάρνμπορο την διαθεσιμότητα του L-39NG, μιας αναβαθμισμένης και εκσυγχρονισμένης έκδοσης του L-39. Το πρόγραμμα του L-39NG αφορά τόσο την παραγωγή νέων αεροσκαφών όσο και την εκτεταμένη ανακατασκευή/αναβάθμιση υπαρχόντων.
Χρήστες
• Αφγανιστάν
• Αλγερία
• Ανγκόλα
• Αρμενία
• Αζερμπαϊτζάν
• Μπανγκλαντές
• Λευκορωσία
• Βουλγαρία
• Καμπότζη
• Κούβα
• Τσεχία
• Ανατολική Γερμανία
• Αίγυπτος
• Ισημερινή Γουινέα
• Εσθονία
• Αιθιοπία
• Γαλλία
• : Η αεροπορική ομάδα «Breitling Jet Team» διαθέτει εννέα αεροσκάφη.
• Γεωργία
• Γκάνα
• Ουγγαρία
• Καζακστάν
• Κιργιζία
• Λιβύη
• : Η αεροπορική ομάδα «Baltic Bees Jet Team» διαθέτει έξι αεροσκάφη.
• Μάλι
• Μοζαμβίκη
• Νιγηρία
• Ρωσία
• Σλοβακία
• Νότιο Σουδάν
• Τατζικιστάν
• Ταϊλάνδη
• Τυνησία
• Τουρκμενιστάν
• Ουγκάντα
• ΗΠΑ
• : Οι αεροπορικές ομάδες «Patriots Jet Team» και «Black Diamond Jet Team» διαθέτουν από έξι αεροσκάφη έκαστη.
• Ουζμπεκιστάν
• Βιετνάμ
• Υεμένη
Εξωτερικοί σύνδεσμοι
L-39 Κατηγορία:Αεριωθούμενα στρατιωτικά αεροσκάφη Κατηγορία:Εκπαιδευτικά αεροσκάφη Κατηγορία:Αεροσκάφη εγγύς υποστήριξης
Τζον Ρόμερ
Ο Τζον Λιούις Ρόμερ  (30 Σεπτεμβρίου 1941, Σάρρεϋ, Ηνωμένο Βασίλειο) είναι Βρετανός αιγυπτιολόγος, ιστορικός, αρχαιολόγος και παρουσιαστής ή δημιουργός πολλών αρχαιολογικών ντοκιμαντέρ για την τηλεόραση.
Βιογραφία
Ο Ρόμερ έλαβε τη μόρφωσή του στο οικοτροφείο Ottershaw School, κοντά στο Woking, Σάρρεϋ, και κατέληξε στην αρχαιολογία μέσω των σπουδών στο σχέδιο και τη ζωγραφική στο Βασιλικό Κολέγιο Τεχνών του Λονδίνου. Κατόπιν εργάστηκε ως καλλιτέχνης στην Περσέπολη και το Κάιρο, σχεδιάζοντας και μελετώντας αρχαίες επιγραφές. Ο Ρόμερ ζει στην Τοσκάνη της Ιταλία.
Αρχαιολογικό έργο
Άρχισε το έργο του στην αρχαιολογία όταν πήρε μέρος στην Επιγραφική Μελέτη του Πανεπιστημίου του Σικάγο στους ναούς και τους τάφους στην αρχαία αιγυπτιακή τοποθεσία των Θηβών (το σύγχρονο Λούξορ). Από το 1977 ως το 1979 άρχισε και οργάνωσε μεγάλη αποστολή στην Κοιλάδα των Βασιλέων, που ήταν η πρώτη στο εκεί μετά την ανακάλυψη του τάφου του Τουταγχαμών το 1922. Το 1979 ηγήθηκε της αποστολής του Μουσείου του Μπρούκλιν για την ανασκαφή του τάφου του Ραμψή ΙΑ'.
Το 1979 ο Ρομερ και η σύζυγός του (η Ελίζαμπεθ Ρόμερ, επίσης αρχαιολόγος και σχεδιάστρια), ίδρυσαν στο Μπέρκλει της Καλιφόρνιας το Ίδρυμα των Θηβών, οργανισμός αφιερωμένος στην συντήρηση και καταγραφή των Βασιλικών Τάφων στις Θήβες.
Τηλεοπτικές εκπομπές & ντοκιμαντέρ
Ο Ρόμερ είναι πιθανόν  — μαζί με τον Μίκαελ Γουντ — ο πιο γνωστός παρουσιαστής τηλεοπτικών εκπομπών για την ιστορία. Η παρουσίασή του χαρακτηρίζεται από διακριτικό χιούμορ, έντονες χειρονομίες, εξειδίκευση, και σεβασμό για τους αρχαίους λαούς. Είναι επίσης ο παρουσιαστής ή/και ο δημιουργός πολλών αρχαιολογικών ντοκιμαντέρ για την τηλεόραση, μερικά από τα οποία είναι:
Εξωτερικοί σύνδεσμοι
Κατηγορία:Άγγλοι αιγυπτιολόγοι
Μαμαντί Γιουλά
Ο Μαμαντί Γιουλά (Mamady Youla, 1961-) είναι πολιτικός, πρωθυπουργός της Γουινέας από τον Δεκέμβριο του 2015 ως τον Μάιο του 2018.
Σταδιοδρομία
Ήταν διευθυντής μάνατζμεντ στην μεταλλευτική εταιρεία Guinea Alumina Corporation, που είναι θυγατρική μιας εταιρείας με έδρα τα Ηνωμένα Αραβικά Εμιράτα, την περίοδο από το 2004 ως το 2015. Έπειτα από την επανεκλογή του προέδρου Αλφά Κοντέ για δεύτερη θητεία, ο Γιουλά διορίστηκε πρωθυπουργός στις 26 Δεκεμβρίου 2015. Ανέλαβε καθήκοντα στις 29 Δεκεμβρίου 2015. Η κυβέρνηση διατυμπάνισε την επιχειρηματική εμπειρία του Γιουλά, λέγοντας ότι ο διορισμός του αντανακλά το ενδιαφέρον του Κοντέ στο να προωθήσει την ανάπτυξη και να ενισχύσει τον ιδιωτικό τομέα στη Γουινέα. Στις 24 Μαΐου 2018 αντικαταστάθηκε στην πρωθυπουργία από τον Ιμπραΐμα Κασορί Φοφανά.
Εξωτερικοί σύνδεσμοι
Κατηγορία:Πρωθυπουργοί της Γουινέας
Σενέκας ο Νεότερος
Ο Λεύκιος Ανναίος Σενέκας (Lucius Anneus Seneca, 4 π.Χ. - 65), γνωστός ως Σενέκας ο Νεότερος ή απλώς Σενέκας, Ρωμαίος πολιτικός, ρήτορας, δραματουργός και στωικός φιλόσοφος, ήταν γιος του Σενέκα του Πρεσβύτερου, διδάσκαλος του Ρωμαίου Αυτοκράτορα Νέρωνα, στωικός φιλόσοφος, τραγωδός και ευνοούμενος της Αυλής. Καταγόταν από την Κόρδοβα της ρωμαϊκής επαρχίας της Ισπανίας.
Σύνοψη
Ο Σενέκας έφυγε νεαρός από τη γενέτειρά του και ταξίδεψε στη Ρώμη και τη ρωμαϊκή Αίγυπτο. Κατά τις περιπλανήσεις του αυτές διδάχθηκε ρητορική και μυήθηκε στη στωική φιλοσοφία. Τελικά εγκαθίσταται στη Ρώμη, αρχίζει να δικηγορεί και, παρά την κακή του υγεία, να ανελίσσεται σε κρατικά αξιώματα. Το 41 μ.Χ. εξορίζεται για οκτώ χρόνια στην Κορσική όταν η Βαλέρια Μεσσαλίνα, τρίτη σύζυγος του Αυτοκράτορα Κλαύδιου, φιλόδοξη, νυμφομανής και με μεγάλη επιρροή, τον κατηγορεί για μοιχεία.
Βίος
Αφότου επιστρέφει από την Κορσική ο Σενέκας συμμετέχει στη δημόσια διοίκηση και, με παρακίνηση της μητέρας του Νέρωνα, γίνεται διδάσκαλος του μέλλοντα Αυτοκράτορα. Όταν ο τελευταίος ανεβαίνει στον θρόνο ο Σενέκας, για μία πενταετία, επηρεάζει ενεργά τη διακυβέρνησή του με θετικά αποτελέσματα. Ωστόσο τελικώς ο Νέρων επιβάλλει ένα τυραννικό καθεστώς κρατικής τρομοκρατίας και αποκόπτει τις γέφυρες επικοινωνίας με τον Σενέκα. Ο τελευταίος αποσύρεται σε θεωρητικούς φιλοσοφικούς στοχασμούς και το 65 κατηγορείται για συμμετοχή σε αποτυχημένη συνωμοσία κατά του Αυτοκράτορα· αμέσως διατάσσεται να αυτοκτονήσει κόβοντας τις φλέβες του.
Επιδράσεις
Ακόμα και στους χριστιανούς έγινε συμπαθής για την ηθική διδασκαλία του και για το τέλος του ως «μάρτυρα» της φιλοσοφίας και από αυτή τη συμπάθεια προέκυψε η ψευδεπίγραφη αλληλογραφία του με τον Απόστολο Παύλο, η οποία βρήκε αναγνώστες στο χριστιανικό κόσμο. Το 1475 έγινε στη Νεάπολη η πρώτη έντυπη έκδοση των ηθικών συγγραμμάτων του και το 1484 η πρώτη έκδοση των τραγωδιών του στη Φερράρα. Αργότερα το 1529 τα έργα του εκδόθηκαν στη Βασιλεία από τον Έρασμο. Αξιοσημείωτο είναι το ότι οι δημιουργοί του κλασικού θεάτρου στη Γαλλία (Πιέρ Κορνέιγ, Ρακίνας) κ.ά. επεξεργάστηκαν τις τραγωδίες του Σενέκα και όχι τα ελληνικά πρότυπά τους.
Φιλοσοφικά έργα και διάλογοι
Εκτός από το ρητορικό έργο του, στο οποίο οφείλει την πρώιμη φήμη του ως πολιτικός, τα Φυσικά προβλήματα (Naturales quaestiones) σε επτά βιβλία και τις 124 επιστολές του ανέπτυξε πλούσια και πολυμερή συγγραφική δραστηριότητα. Τα έργα του Σενέκα διακρίνονται για τη δεοντολογία και την ηθική φιλοσοφία, όπως θέματα σχετικά με την ευγένεια, τη φιλανθρωπία, το σθένος, την ευτυχισμένη ζωή.
Εξωτερικοί σύνδεσμοι
Κατηγορία:Ρωμαίοι πολιτικοί Κατηγορία:Ρωμαίοι συγγραφείς Κατηγορία:Ρωμαίοι φιλόσοφοι Κατηγορία:Στωικοί φιλόσοφοι
Κάρολος του Λέβενχηλμ
Ο Κάρολος, σουηδικά Karl (3 Νοεμβρίου 1772 - 9 Ιουνίου 1861) από τον Οίκο του Σλέσβιχ-Χόλσταϊν-Γκόττορπ ήταν κόμης του Λέβενχηλμ (Löwenhielm).
Βιογραφία
Ήταν νόθος γιος του Καρόλου ΙΓ΄ της Σουηδίας και της ερωμένης του Αυγούστας φον Φέρσεν. Η μητέρα του ήταν παντρεμένη με τον Φρειδερίκο-Αδόλφο κόμη του Λέβενχηλμ. Ετεροθαλής αδελφός του ήταν ο Γουσταύος του Λέβενχηλμ.
Ήταν αξιωματικό στο στρατό, διπλωμάτης και πολιτικός. Ήταν μέρος του Σουηδικού υπουργικού Συμβουλίου το διάστημα 1822-39. Εκπροσώπησε τη Σουηδία στο Συνέδριο της Βιέννης το 1814-15. Απεβίωσε το 1861 σε ηλικία 89 ετών.
Χεσούς Ουέρτα ντε Σότο
Ο Χεσούς Ουέρτα ντε Σότο (Jesús Huerta de Soto Ballester) (Μαδρίτη, 1956) είναι ένας από τους κύριους εκπροσώπους της σύγχρονης Αυστριακής Σχολής Οικονομικής Σκέψης και πολιτικός φιλόσοφος. Είναι καθηγητής Πολιτικής Οικονομίας στο Πανεπιστήμιο Rey Juan Carlos στη Μαδρίτη της Ισπανίας. Είναι κάτοχος δύο διδακτορικών διπλωμάτων: ένα στη Νομική επιστήμη, το 1984, και ένα στην Οικονομική επιστήμη, το 1992, αμφότερα από το Πανεπιστήμιο Complutense στη Μαδρίτη.
Σταδιοδρομία και εκπαίδευση
Έλαβε υποτροφία από την Τράπεζα της Ισπανίας για να σπουδάσει στο Πανεπιστήμιο Στάνφορντ, από όπου έλαβε μεταπτυχιακό δίπλωμα ειδίκευσης στη διοίκηση των επιχειρήσεων (MBA). Το 1979 ο Ουέρτα ντε Σότο έγινε καθηγητής Πολιτικής Οικονομίας στη Νομική Σχολή του Πανεπιστημίου Complutense. Από το 2000 είναι Καθηγητής Πολιτικής Οικονομίας στη σχολή Νομικών και Κοινωνικών Επιστημών του Πανεπιστημίου Rey Juan Carlos (Universidad Rey Juan Carlos), στη Μαδρίτη. Επιπλέον, σε μια προσπάθεια να διαδώσει τις ιδέες της Αυστριακής Σχολής Οικονομικής Σκέψης (Austrian School) σε όλη την Ευρώπη και σε όλο τον κόσμο, διδάσκει, από το 2007, στο μόνο επίσημο Μεταπτυχιακό Πρόγραμμα στην Οικονομική Επιστήμη της Αυστριακής Σχολής, το οποίο αναγνωρίζεται σε όλη την Ευρωπαϊκή Ένωση. Τον Μάιο του 2004 ίδρυσε το ακαδημαϊκό περιοδικό Procesos de Mercado: Revista Europea de Economía Política  (Διαδικασίες της Αγοράς: Ευρωπαϊκή Επιθεώρηση Πολιτικής Οικονομίας) και ανέλαβε τη θέση του επικεφαλής συντάκτη (editor-in-chief), θέση την οποία διατηρεί μέχρι και σήμερα. Το Procesos de Mercado: Revista Europea de Economía Política δημοσιεύει δύο φορές το χρόνο επιστημονικά άρθρα σχετικά με την Αυστριακή Σχολή Οικονομικής Σκέψης γραμμένα σε οποιαδήποτε εκ των επισήμων γλωσσών της Ευρωπαϊκής Ένωσης. Ο Ουέρτα ντε Σότο έχει γράψει αρκετά σημαντικά επιστημονικά έργα, μεταξύ των οποίων το βιβλίο του Planes de pensiones privados (Σχέδια για Ιδιωτικές Συντάξεις), για το οποίο έλαβε το Βραβείο Premio Internacional de Economía (Διεθνές Βραβείο Rey Juan Carlos στην Οικονομική Επιστήμη) από τον Χουάν Κάρλος Α΄ της Ισπανίας το 1983.
Ο Ουέρτα ντε Σότο είναι μέλος του Ινστιτούτου Λούντβιχ φον Μίζες (Ludwig von Mises Institute), ευεργέτης του ιδρύματος Ινστιτούτο Ανωτέρων Σπουδών Μαδρίτης, Κοινωνικές Επιστήμες (Instituto Madrileño de Estudios Avanzados, Ciencias Sociales), καθώς και αντιπρόεδρος της Mont Pelerin Society (2000-2004). Είναι μέλος του συντακτικού συμβουλίου των επιστημονικών περιοδικών Quarterly Journal of Austrian Economics, Journal of Markets and Morality, και New Perspectives on Political Economy. Επίσης, είναι συνιδρυτής της Sociedad para el Estudio de la Acción Humana (Εταιρεία δια την Μελέτη της Ανθρωπίνου Συμπεριφοράς) και συνεργάζεται με το Ινστιτούτο Juan de Mariana.
Διακρίσεις
Το 2009 το Πανεπιστήμιο Φρανσίσκο Μαροκέν της Γουατεμάλας (Universidad Francisco Marroquin) ανακήρυξε τον Ουέρτα ντε Σότο για πρώτη φορά επίτιμο διδάκτορα. Ομοίως, το Πανεπιστήμιο Αλεξάντρου Ιοάν Κούζα (Alexandru Ioan Cuza) (Ρουμανία, 2010) και το Δημόσιο Οικονομικό Πανεπιστήμιο της Ρωσίας (Μόσχα, 2011), ανακήρυξαν τον Huerta de Soto επίτιμο διδάκτωρ. To 2005 έλαβε το Βραβείο Άνταμ Σμιθ, το οποίο απονέμεται από το Κέντρο για τη νέα Ευρώπη (Center for the New Europe]]), που εδρεύει στις Βρυξέλλες. Το 2006 έλαβε το Βραβείο Franz Cuhel για Αριστεία στη Διδασκαλία της Οικονομικής Επιστήμης (Franz Cuhel Memorial Prize for Excellence in Economic Education) από το Οικονομικό Πανεπιστήμιο της Πράγας. Το 2009 έλαβε το Βραβείο Gary G. Schlarbaum για την Ελευθερία (Gary G. Schlarbaum Prize for Liberty) στη Σαλαμάνκα της Ισπανίας, το 2009 έλαβε το μετάλλιο του Foment del Treball Nacional, που εδρεύει στη Βαρκελώνη και την 21η Ιουνίου 2013 έλαβε το Χρυσό Μετάλλιο Χάγιεκ (Hayek Gold Medal) στο Πανεπιστήμιο του Γκέτινγκεν, στη Γερμανία.
Οικονομικές απόψεις και ιδεολογία
Οι σημαντικότερες συνεισφορές του στην Οικονομική Επιστήμη είναι η μελέτη της επιχειρηματικότητας και η ανεφικτότητα του σοσιαλισμού, τα οποία παρουσιάζονται στο βιβλίο του Socialism, Economic Calculation, and Entrepreneurship (2010), η ανάπτυξη της αυστριακής θεωρίας του οικονομικού κύκλου (Austrian business cycle theory), η οποία παρουσιάζεται στο βιβλίο του Money, Bank Credit, and Economic Cycles, και η θεωρία της δυναμικής αποτελεσματικότητος, η οποία παρουσιάζεται στο βιβλίο του The Theory of Dynamic Efficiency. Ο Ουέρτα ντε Σότο υποστηρίζει ότι η ανάλυση των κοινωνικών φαινομένων απαιτεί τον κατάλληλο συνδυασμό των ακόλουθων τριών προσεγγίσεων: Θεωρητική (στα πρότυπα του Λουδοβίκου φον Μίσες), ιστορική-εξελικτική (στα πρότυπα του Φρειδερίκου Χάγιεκ) και ηθική (στα πρότυπα του Μάρεϊ Ρόθμπαρντ). Τα βιβλία του έχουν, μέχρι στιγμής, μεταφραστεί σε 22 γλώσσες, μεταξύ των οποίων στα Ρωσικά, Κινεζικά, Ιαπωνικά και Αραβικά.
Όσον αφορά σε ζητήματα ιδεολογίας, ο Ουέρτα ντε Σότο πιστεύει στη θεωρητική ανωτερότητα του αναρχοκαπιταλισμού σε σχέση με τον κλασικό φιλελευθερισμό Υποστηρίζει επίσης την πλήρη οικονομική ελευθερία και μια εκ βάθρων αναδιοργάνωση του υπάρχοντος χρηματοοικονομικού συστήματος: υποστηρίζει την επιστροφή στον κανόνα του χρυσού και την τήρηση του 100% των καταθέσεων ως αποθεματικό. Για το θέμα αυτό αναφέρεται και στο ντοκυμανταίρ Απάτη: Τα αίτια της μεγάλης ύφεσης.
Στον τομέα της ιστορίας της οικονομικής σκέψης, υποστηρίζει, όπως ο Μάρεϊ Ρόθμπαρντ, ότι η σχολή της Σαλαμάνκας κατά τη διάρκεια του χρυσού αιώνος της Ισπανίας ήταν προκάτοχος της Αυστριακή Σχολή Οικονομικής Σκέψης και του οικονομικού φιλελευθερισμού από άποψης φιλοσοφικής, νομικής και οικονομικής προσέγγισης.
Επίσης, στον τομέα της εφαρμοσμένης οικονομικής, είναι γνωστός για την υπεράσπιση του ευρώ, διότι λειτουργεί, κατά την άποψή του, ως υποκατάστατο του κανόνα του χρυσού και είναι ικανό να θέσει όρια στους πολιτικούς, τους γραφειοκράτες και τις διάφορες ομάδες συμφερόντων. Για το λόγο αυτό συμμετείχε και στο ντοκυμανταίρ En Defensa del Euro (Προς υπεράσπισιν του Ευρώ). Το νοκυμανταίρ αυτό είναι διαθέσιμο και στα αγγλικά ως In Defense of the Euro.
Από το 2011 είναι μέλος του Κόμματος για την Ατομική Ελευθερία (Partido de la Libertad Individual).
Βιβλία
Όλα τα βιβλία του Ουέρτα ντε Σότο, στην Ισπανική και σε όλες τις γλώσσες εις τις οποίες έχουν μεταφραστεί, είναι διαθέσιμα σε ηλεκτρονική μορφή pdf, εις την ηλεκτρονική διεύθυνση https://web.archive.org/web/20051025101358/http://www.jesushuertadesoto.com/madre2.htm.
Επίσης, κατά την διάρκεια του ακαδημαϊκού έτους 2009-2010 βιντεοσκοπήθηκαν οι διαλέξεις των μαθημάτων του και αναρτήθηκαν εις την ηλεκτρονική διεύθυνση http://www.anarcocapitalista.com/JHSLeccionesindice.htm.
Παραπομπές
Κατηγορία:Ισπανοί συγγραφείς Κατηγορία:Ισπανοί φιλόσοφοι Κατηγορία:Ισπανοί οικονομολόγοι
Ρόμπερτ Ροντρίγκεζ
Οne-man film crew & Mariachi-style
Ο Ροντρίγκεζ όχι μόνο κάνει την παραγωγή, τη σκηνοθεσία και το σενάριο των ταινιών του, αλλά πολύ συχνά δουλευέι και σαν μοντέρ, διευθυντής φωτογραφίας, οπερατέρ, χειριστής steadicam, συνθέτης, υπεύθυνος ειδικών εφέ και μοντέρ ήχου. Η ανάμιξη του αυτή σε τόσους πολλούς τομείς μια κινηματογραφικής παραγωγής του απέφερε το ψευδώνυμο "one-man film crew" (κινηματογραφικό συνεργείο του ενός ατόμου).
Αποκαλεί τον τρόπο που κάνει ταινίες "Mariachi-style" (μια αναφορά στην πρώτη μεγάλου μήκους ταινία του, το El Mariachi), κάτι που όπως έχει γράψει σε βιβλίο του σημαίνει οτι πρέπει να χρησιμοποιείς "τη δημιουργικότητα και όχι το χρήμα για να λύσεις προβήματα". Καμία του ταινία δεν έχει υπερβεί σε προϋπολογισμό τα 40 εκατομμύρια δολλάρια, ποσό σχετικά μικρό για Χολυγουντιανές παραγωγές.
Εξωτερικοί σύνδεσμοι
Κατηγορία:Αμερικανοί σκηνοθέτες Κατηγορία:Αμερικανοί σεναριογράφοι Κατηγορία:Αμερικανοί παραγωγοί ταινιών Κατηγορία:Αμερικανοί συνθέτες μουσικής ταινιών
Κυριάκος Κ. Μητσοτάκης
Ο Κυριάκος Μητσοτάκης (1883 - 1944) ήταν Έλληνας πολιτικός. Διετέλεσε αρκετές φορές βουλευτής Χανίων και ηγέτης Κρητών εθελοντών στους Βαλκανικούς πολέμους. Ήταν πατέρας του Κωνσταντίνου Μητσοτάκη.
Βιογραφία
Γεννήθηκε στη Χαλέπα Χανίων. Πατέρας του ήταν ο νομικός, πολιτικός και δημοσιογράφος γερο-Κωστής Μητσοτάκης (σημαντική προσωπικότητα των αγώνων των Κρητών για την Ένωση με την Ελλάδα) και μητέρα του η Κατίγκω (Αικατερίνη) Βενιζέλου, αδερφή του Ελευθέριου Βενιζέλου.
Κατά τη διάρκεια των Βαλκανικών Πολέμων ηγήθηκε σώματος εθελοντών από την Κρήτη, το οποίο πολέμησε στη Μακεδονία και την Ήπειρο. Συγκεκριμένα πολέμησε στην απελευθέρωση της Σιάτιστας και στο Μπιζάνι. Στις 27 Απριλίου 1908 επανεκδίδει την εφημερίδα Κήρυξ ενώ υπήρξε συνιδρυτής της πρώτης δημοτικιστικής κίνησης στην Κρήτη ο Σολωμός. Το Μάιο του 1915 εκλέγεται βουλευτής Χανίων στο Ελληνικό κοινοβούλιο μέχρι το 1920 στη Βουλή των Λαζάρων. Στη διάρκεια της Κατοχής λαμβάνει μέρος την αντίσταση ως πολιτικό στέλεχος της Εθνικής Οργάνωσης Κρήτης.
Πηγές
Κατηγορία:Έλληνες πολιτικοί-επέκταση Κατηγορία:Βουλευτές Χανίων Κατηγορία:Κρητικοί Κατηγορία:Οικογένεια Βενιζέλου Κατηγορία:Οικογένεια Μητσοτάκη Κατηγορία:Έλληνες αντιστασιακοί
Πρεσλάβα
Η Πέτια Κόλεβα Ιβάνοβα (Βουλγαρικά: Petya Koleva Ivanova, Κυριλλικά: Петя Колева Иванова, 26 Ιουνίου 1984), πιο γνωστή με το όνομα Πρεσλάβα, είναι Βουλγάρα τραγουδίστρια.
Γεννήθηκε στο Ντόμπριτς της Βουλγαρίας. Θεωρείται ένα από τα βασικά ονόματα της σύγχρονης μουσικής της Βουλγαρίας, ενώ έχει κερδίσει περισσότερα από 60 βραβεία από το ντεμπούτο της το 2004.
Εξωτερικοί σύνδεσμοι
Κατηγορία:Βουλγάρες τραγουδίστριες
2278 Γκετζ
Ο Γκετζ (Götz) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1953 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Πάουλ Γκετζ.
Φυσικά χαρακτηριστικά
Ο φασματικός τύπος του Γκετζ είναι FC. Τα υπόλοιπα φυσικά χαρακτηριστικά του είναι άγνωστα.
Εξωτερικοί σύνδεσμοι
Γκετζ
Καρβοξυλικά οξέα
thumb|right|150px|Δομή καρβοξυλικού ανιόντος
Τα καρβοξυλικά οξέα ή καρβονικά οξέα είναι οργανικά οξέα που χαρακτηρίζονται από την παρουσία μιας τουλάχιστον χαρακτηριστικής ομάδας καρβοξυλίου ή καρβοξυλομάδας, που συμβολίζεται: -CO2H, -COOH ή -C(=O)OH. Ο γενικός τύπος τους είναι RCOOH, όπου R υδρογόνο ή κάποια άλλη μονοσθενής ρίζα. Η χαρακτηριστική καρβοξυλομάδα είναι μια σύνθετη ομάδα που αποτελείται από την παρουσία ενός καρβονυλίου (>C=O) και μιας υδροξυλομάδας (-ΟΗ) ενωμένης στο άτομο άνθρακα του καρβονυλίου.
Τα καρβοξυλικά οξέα είναι οξέα κατά Brønsted-Lowry, δηλαδή δότες πρωτονίων. Είναι ο πιο συνηθισμένος τύπος οργανικών οξέων. Τα απλούστερα από αυτά είναι το μεθανικό οξύ (HCOOH) και το αιθανικό οξύ (CH3COOH). Υπάρχουν καρβοξυλικά οξέα με δύο (2) καρβοξυλομάδες (δικαρβοξυλικά οξέα, από τα οποία το απλούστερο είναι το οξαλικό οξύ (HOOCCOOH), με τρεις καρβοξυλομάδες (τρικαρβοξυλικά οξέα, από τα οποία το απλούστερο είναι το καρβοξυπροπανοδιικό οξύ (CH(COOH)3), κ.τ.λ.. Το μηλιτικό οξύ (C6(COOH)6) είναι ένα παράδειγμα εξακαρβοξυλικού οξέος. Άλλα σημαντικά παραδείγματα φυσικών καρβοξυλικών οξέων είναι το κιτρικό οξύ (HOOCCH2C(OH)(COOH)CH2COOH) (το χαρακτηριστικό οξύ των λεμονιών) και το τρυγικό οξύ (ΗΟΟOCCH(OH)CH(OH)COOH) (που βρίσκεται στους ταμάρινδους).
Ταξινόμηση
Μερικές από τις ταξινομήσεις τους είναι οι ακόλουθες: 1. Ως προς τον αριθμό των ομάδων COOH που διαθέτουν: 2. Ως προς την παρουσία κατώτερων χαρακτηριστικών ομάδων. Π.χ.: 3. Ως προς το είδος της ανθρακικής αλυσίδας τους:
Ονοματολογία
Η κατά IUPAC ονοματολογία των μονοκαρβονικών οξέων γίνεται όπως στους υδρογονάνθρακες με την προσθήκη της ατάληξης «-ικό οξύ» ή «-οϊκό οξύ» αντί του «-ιο» [π.χ. προπανικό οξύ (CH3CH2COOH) αντί προπάνιο (CH3CH2CH3)]. Στα δικαρβονικά οξέα η κατάληξη γίνεται «-διικό οξύ» [π.χ. προπανοδιικό οξύ) (HOOCCH2COOH). Στα πολυκαρβονικά οξέα τα επιπλέον καρβοξύλια μπαίνουν ως υποκαταστάτες {π.χ. καρβοξυπροπανοδιικό οξύ) [HOOCCH(COOH)COOH]}. Τα παρακάτω καρβονικά οξέα είναι περισσότερο γνωστά με τις εμπειρικές τους ονομασίες, καθώς η χρήση τους είναι διαδεδομένη σε μεγάλο βαθμό:
Φυσική παρουσία
Πολλά καρβονικά οξέα ονομάζονται λιπαρά οξέα και είναι προϊόντα υδρόλυσης λιπών, επομένως με τον αντίστοιχο βιολογικό ρόλο ως συστατικά των λιπιδίων. Επίσης είναι γνωστός ο βιολογικός ρόλος ορισμένων αμινοξέων. Πολλά από τα καρβονικά οξέα παράγονται βιομηχανικά σε μεγάλη κλίμακα, τόσο συνθετικά, όσο και από βιολογικής προέλευσης πρώτες ύλες.
Βιομηχανική παραγωγή
Οι βιομηχανικές μέθοδοι παραγωγής καρβοξυλικών οξέων γενικά διαφέρουν από τις εργαστηρακές, που προορίζονται για παραγωγή πολύ μικρότερης κλίμακας, επειδή οι πρώτες απαιτούν εξειδικευμένο εξοπλισμό, που είναι οικονομικά ασύμφορος για τις δεύτερες. Μερικές μέθοδοι πάντως έχουν διπλό ρόλο, με παραλλαγές. Οι κυριότερες βιομηχανικές μέθοδοι παραγωγής καρβονικών οξέων είναι οι ακόλουθες: 1. Η οξείδωση αλδεϋδών με αέρα [περιέχει οξυγόνο (Ο)], χρησιμοποιώντας ως καταλύτες κοβάλτιο (Co) ή και μαγγάνιο (Mn). Οι απαιτούμενες αλδεΰδες προέρχονται συνήθως από αντίστοιχα αλκένια με προσθήκη μεθανάλης (HCHO). Τα αλκένια είναι παράγωγα συστατικών του πετρελαίου ή και του φυσικού αερίου.
2. Η οξείδωση υδρογονανθράκων με αέρα. Από απλά αλκάνια, η μέθοδος δεν είναι καθόλου εκλεκτική (δηλαδή συμπαράγονται πολλά παραπροϊόντα), αλλά οικονομική και χρήσιμη. Αλλυλικά και βενζυλικά παράγωγα δίνουν πιο εκλεκτικές οξςιδώσεις. Τα αλκύλια σε βενζολικούς δακτυλίους οξειδώνονται προς αντίστοιχα καρβονικά οξέα, ανεξάρτητα από το μήκος τους. Με αυτόν τον τρόπο παράγεται βενζοϊκό οξύ από τολουόλιο, τερεφθαλικό οξύ από π-ξυλένιο και φθαλικό οξύ από ο-ξυλένιο. Το ακρυλικό οξύ παράγεται ομοίως από το προπένιο.
3. Μερικά καρβονυλικά οξέα παράγονται και με υδρόλυση τριγλυκεριδίων που προέρχονται από φυτικά και ζωικά λίπη και έλαια. Αυτή η μέθδος σχετίζεται και με τη σαπωνοποίηαη.
4. Μερικά καρβονυλικά οξέα παράγονται με βιοχημικές μεθόδους, συνήθως με ζύμωση. Για παράδειγμα, η ζύμωση αιθανόλης χρησιμοποιείται για την παραγωγή ξυδιού.
Με επίδραση CO2 σε οργανομαγνησιακές ενώσεις
Με επίδραση διοξειδίου του άνθρακα (CO2) σε οργανοαλομαγνησιακές ενώσεις (RMgX) :
Με υδρόλυση νιτριλίων
Με υδρόλυση νιτριλίων (RCN) σε όξινο περιβάλλον :
Με οξείδωση
1. Με οξείδωση αλκενίων (τύπου RCH=CHR ) :
2. Με οξείδωση πρωτοταγών αλκοολών (RCH2OH) :
3. Με οξείδωση αλδεϋδών (RCHO) :
Με μονοαποκαρβοξυλίωση παραγώγων του μηλονικού οξέος
Με μονοαποκαρβοξυλίωση παραγώγων του μηλονικού οξέος [ΗΟΟCCH(R)COOH] :
Με αλκαλική διάσπαση παραγώγων του ακετοξικού αιθυλεστέρα
Με αλκαλική διάσπαση παραγώγων του ακετοξικού αιθυλεστέρα (AcOEt) :
Σύζευξη
Τα μόρια των μονοκαρβονικών οξέων διμερίζονται σχηματίζοντας δεσμούς υδρογόνου :
center|300 px
Γενικά τα καρβονικά οξέα είναι πολικά, γιατί διαθέτουν και δέκτες (καρβονύλιο) και δότες (υδροξύλιο) δεσμών υδρογόνου. Διαθέτουν όμως και την υδρόφοβη (αν δεν περιέχει πολικές χαρακτηριστικές ομάδες). Αποτέλεσμα των παραπάνω είναι τα μονοκαρβονικά οξέα με ένα (1) ως πέντε (5) άτομα άνθρακα να είναι ευδιάλυτα στο νερό, ενώ τα βαρύτερα λιγότερο διαλυτά, καθώς αυξάνεται το υδρόφοβο τμήμα του μορίου τους. Αυτά τα ανώτερα οξέα είναι πιο ευδιάλυτα σε λιγότερο πολικούς διαλύτες, όπως οι αιθέρες και οι αλκοόλες. Επίσης αποστάζουν με υδρατμούς.
Σημεία βρασμού
Τα καρβονικά οξέα έχουν υψηλότερα σημεία βρασμού από το νερό, κυρίως επειδή σχηματίζουν σταθερά διμερή, που δεν διασπώνται πάντα με το βρασμό. Στην περίπτωση που δισσπούνται η ενθαλπία διάσπασης προστίθεται σ' αυτύην της εξαέρωσης, ενώ στη δεύτερη και πάλι είναι αυξημένη, αφού εξαερώνται διπλάσιο σε μάζα μόριο.
Οσμή
Τα καρβονικά οξέα έχουν συχνά ισχυρές οσμές και ιδιαίτερα τα πτητικά τους παράγωγα. Πιο γνωστές από αυτές είναι του οξικού οξέος, (ως ξύδι) και του βουτυρικού οξέος (ως ταγγισμένο βούτυρο). Οι εστέρες τους έχουν συνήθως ευχάριστες οσμές και πολλοί από αυτούς χρησιμοποιούνται ως αρώματα ή αιθέρια έλαια.
΄Οξινος χαρακτήρας και καρβονικά άλατα
Τα καρβονικά οξέα έχουν όξινη συμπεριφορά και γι' αυτό δίνουν άλατα με βάσεις όπως το υδροξείδιο του νατρίου (NaΟΗ) :
Αποκαρβοξυλίωση
1000 px|center
120 px|εξανοδιικό ασβέστιο 60 px|κυκλοπεντανόνη
Αλογόνωση
1. Αλογόνωση σε α-θέση - Αντίδραση Hell-Volhard-Zelinsky :
2. Παραγωγή ακυλαλογονιδίων με θειονυλοχλωρίδιο (SOCl2) :
3. Παραγωγή ακυλαλογονιδίων με πενταχλωριούχο φωσφόρο (PCl5) :
Εφαρμογές
Τα καρβονικά οξέα χρησιμοποιούνται στην παραγωγή πολυμερών, φαρμάκων, καλυντικών, διαλυτών και προσθέτων τροφίμων. Τα σημαντικότερα για τη βιομηχανία είναι το οξικό οξύ (ως ξύδι, διαλύτης και πρόσθετο τροφίμων), το ακρυλικό οξύ (πολυμερή, κόλλες), το μεθακρυλικό οξύ (πολυμερή, κόλλες), το αδιπικό οξύ (πολυμερή), το κιτρικό οξύ (πρόσθετο τροφίμων και κυρίως αναψυκτικών), το αιθενοδιαμινοτετραοξικό οξύ (EDTA) (καθαριστικό αλάτων, αποσκληρυντικό), τα λιπαρά οξέα (πρόσθετα τροφίμων), το μαλεϊκό οξύ (πολυμερή), το προπιονικό οξύ (πρόσθετο τροφίμων), το τρυγικό οξύ (πρόσθετο τροφίμων), το τερεφθαλικό οξύ (πολυμερή) και το βενζοϊκό οξύ (συντηριτικό).
Νέτο Γκουερίνο
Ποδοσφαιρική καρίερα
Μετακόμισε στην Ελλάδα το 1974, προερχόμενος από την Ατλέτικο Μινέιρο, για να αγωνιστεί στον Άρη, ωστόσο, έλλειψη σχετικής συμφωνίας μεταξύ των δύο πλευρών, κατέληξε στον ΠΑΟΚ, όπου και αγωνίστηκε κατά την διάρκεια του χρονικού διαστήματος μεταξύ 1974 και 1984 , πραγματοποιώντας, συνολικά, 231 συμμετοχές και πετυχαίνοντας, συνολικά, 65 γκολ. Το 1976, ήταν εκ των πρωταγωνιστών στην πρώτη κατάκτηση του ελληνικού πρωταθλήματος στην ιστορία του ΠΑΟΚ, ενώ, με δικό του τέρμα κατά την διάρκεια αναμέτρησης με αντίπαλο την ΑΕΚ, ο ΠΑΟΚ πέτυχε την νίκη, κατακτώντας, ταυτόχρονα, το πρωτάθλημα.
Προσωπική ζωή
Ο Νέτο Γκουερίνο έγινε Έλληνας, έκανε οικογένεια και ζει στο Πανόραμα Θεσσαλονίκης εδώ και πολλά χρόνια. Επαγγελματικά παραμένει στον χώρο του ποδοσφαίρου, είναι τεχνικός υπεύθυνος της ομάδας Μπέμπηδες 2001, ομάδα όπου μαθαίνει ποδόσφαιρο σε μικρά παιδιά, ενώ, παράλληλα, συμμετέχει σε διοργανώσεις της ΕΠΣ Μακεδονίας.